สวัสดีค่ะ หนูอายุ22 คือปกติแล้วประจำเดือนจะมาประมาณ4วัน วันที่มาวันแรก-2 จะมาเยอะมาก ส่วนวันที่3จะเริ่มน้อยลง และวันที่4จะมาประปราย แต่เดือน ธ.ค. ที่ผ่านมา. ประจำเดือนไม่มาค่ะ มาอีกทีวันที่15 ม.ค. - 17 ม.ค. มาแบบน้อยมากๆถึงขนาดว่าเอา3วันมารวมกัน ยังไม่เท่ากับวันเดียวที่เคยเป็นเลยค่ะ แล้ววันที่เป็นช่วงกลางคืนประจำเดือนก็ไม่ไหลด้วยค่ะ จนมาเป็นซ้ำอีกเดือนนี้ ประจำเดือนมา 5ก.พ. มาน้อยเหมือนกับเดือนที่แล้วเลยค่ะ สงสัยค่ะว่าจะเป็นอะไรรึเปล่าคะ ตรวจตั้งครรภ์ก็ตรวจที่ ร.พ. 2รอบเลยนะคะแต่ไม่ได้ท้องค่ะ รบกวนคุณทีนะคะ
สวัสดีค่ะ โดยปกติ ระยะเวลาของการมีประจำเดือนคือ 3-7 วัน ปริมาณประจำเดือนที่ออกในแต่ละรอบมีปริมาณ 20-80 มิลลิลิตร หากมีประจำเดือนน้อยกว่า 3 วัน หรือมีปริมาณเลือดที่ออกมาน้อยกว่าปกติ อาจเกิดได้จาก1. การใช้ยาเม็ดคุมกำเนิด ยาฉีดคุมกำเนิด ยาฝังคุมกำเนิด มาเป็นระยะเวลานาน2. ภาวะที่มีถุงน้ำจำนวนมากในรังไข่ (PCOS) จะทำให้ประจำเดือนไม่มาติดต่อกันนานหลายเดือน ประจำเดือนมาไม่สม่ำเสมอ ประจำเดือนมานานและอาจมามากหรือน้อยผิดปกติ3. มีการอักเสบของมดลูก โพรงมดลูกมีพังผืดเกิดขึ้น4. น้ำหนักตัวน้อย หรือน้ำหนักตัวลดลงรวดเร็ว5. มีภาวะโลหิตจาง6. มีภาวะไทรอยด์เป็นพิษแนะนำให้ลองสังเกตประจำเดือนไปต่อก่อนค่ะ หากมีระยะห่างระหว่างรอบประจำเดือนน้อยกว่า 21 วันหรือมากกว่า 35 วัน หรือประจำเดือนมาน้อยกว่า 3 วัน หรือมีปริมาณประจำเดือนที่ออกมาน้อยมาก ควรไปพบแพทย์เพื่อหาสาเหตุค่ะ